शापियां दी हाल दी घटना चुनाएं दरान लोकें पासेआ जताए गे जकीनै दा परता मंगा करदी ऐ। अपने थमां पैहल्ले दे मुक्खमंत्रिएं दे मकाबले च उमर जोआन होई सकदे न ब जिस चाल्ली ओह अपनी जबान थमां परतोई गे न उस्सी दिक्खी ऐ ते ईऐ सेई हुंदा ऐ जे ओह उंदे थमां बक्ख नेईं हैन। जिस बैल्ले उंदी अगुआई जकीन जताने आहले लोकें बक्खी अपनी संवेदनशीलता ते हमदर्दी दस्सने दा समें आया तां उमर होर पिछड़े परतोई गे। रिआसती च अज्ज बी अऐ हालात न जिंदे बारे च साबका मुक्खमंत्री गुलाम नबी आज़ाद नै गलाया हा, "लम्मक समे थमां कश्मीर दे लोकें कन्नै छड़े झूठे वादे गै कीत्ते जा करदे न।" इतेहास नै उमर गी एह गल्ल साबत करने दा इक मौका दित्ता जे ओह होरने साहीं नेईं हैन ब ऐतबारें उंदे पासेआ दित्ते गेदे बेआन नै सब्भनें मेदें उप्पर पानी फेरी टकाया ऐ।